Totius-beeld van Puk-kampus verwyder | Maroela Media
Die Totius-standbeeld op die Noordwes-Universiteit se Potchefstroomkampus. Foto: Verskaf
Die beeld gaan na die terrein van die Gereformeerde Kerke in Suid-Afrika (GKSA) verskuif word.
Die universiteit het in 'n verklaring gesê die NWU het die versoek dat die standbeeld na die eiendom van die GKSA geskuif word van die administratiewe buro van die GKSA ontvang, saam met 'n skrywe van familielede van Totius.
"Die Totius-standbeeld word aan die GKSA toevertrou vir plasing op eiendom van die GKSA in Potchefstroom. Die besluit oor die presiese plek sal geneem word ná die standbeeld skoongemaak en gerestoureer is. Die GKSA het reeds met lede van die familie van Totius oorleg gepleeg," het die verklaring gelui.
Hierdie besluit volg nadat die groep ReformPUK in Oktober vanjaar geëis het dat die Totius-standbeeld, wat sedert Oktober 2009 op die Puk-kampus staan, verwyder word omdat hy 'n beleid van rasseskeiding ondersteun het. Die universiteit het vroeër gesê dat die kwessie rondom die standbeeld as "'n saak van dringendheid" beskou word.
Flip Buys, voorsitter van die Solidariteit Beweging, het gesê die werklike kwessie agter die skuif van die standbeeld is dat die NWU-leierskap Totius se standbeeld saam met Afrikaans en die meerderheid Afrikaanse studente weg wil hê in die naam van transformasie. "Maar was dit nie vir Totius nie, het hierdie Transfornazi's niks gehad om te 'transformeer' nie. Lees maar self die aangrypende stuk in Totius se biografie, waar hy in 1902 langs 'n grag in Nederland loop en beplan om 'n Christelik-Afrikaanse Universiteit te stig," het hy gesê.
"Hierdie Totius-verskuiwing is simbolies van die anneksasie van Afrikaners se kulturele bates deur 'n vyandige owerheid, wat dieselfde rassistiese transformasieresep wil afdwing wat reeds soveel instellings in die land laat misluk het. 'n Standbeeld is simbolies van die bepaalde gemeenskap en as Totius nie meer welkom is nie, is Afrikaners in werklikheid nie meer welkom nie. Moenie dink dat dit net oor 'taal en toegang' gaan nie. Die Transfornazi's wil nie net minder Afrikaans hoor nie, hulle wil minder Afrikaners sien. Hulle weet dat Afrikaans die sterkste skans is teen Afrikanisering."
Wat die klomp nie wil kan gaan verstaan dat jy nooit kan weghardloop van Geskiedenis.
slegte nuus vir die arme sotte….dink hul nou vir een oomblik hul gaan slimmer wees as die beelde en afrikaans weg is.
hul wil nie leer nie. ons leef in n hands out society. geskiedenis kan jy nooit uitwis nie. my innige simpatie met die groep.
Totius is welkom by GKSA. Ek is self 'n Dopper, en sing elke Sondag die Psalms in Totius berymings.
Goeie opsomming van Flip Buys se kant af.
Ek kan my nie uitspreek teen die lafhartigheid van diegene wat agter die reeds tweede keer se verskuiwing van die standbeeld sit nie .Die blinde sambok sal julle vorentoe bykom.Die soetkoekie kommentaar verwyderaar sal seker maar weer oor sy voete val om my misnoe met die stand van optrede by NWU te verwyder.
Hoe lank moet ons nog toekyk hoe ons erfenis vertrap word? Nadat alles op n skinkbord vir hulle gegee is word ons nog steeds verneder en alles Afrikaners en Afrikaans weggewens.
Ek skaam my morsdood oor ons Suid Afrikaners so elendig neerbuig na die gene wie n vlaag van verwoesting saai. Hier gaan nog lank oor die onderwerp gedebateer word. Die buigende knieg moet maar buig terwyl hy nog kan buig. Die woede in my is so groot ek laat liewer hierdie onderwerp net daar